Jack Waitz

Jack Henry Waitz (født Nilsen; 1948) er en norsk friidrettstrener og løpsekspert. Han var trener og ektemann til den avdøde utøveren Grete Waitz. 

Waitz er født og oppvokst i Oslo. Han gikk på Sinsen skole og ble der introdusert til friidrett og Sportsklubben Vidar. Han har vært medlem av den samme klubben siden. Han ble selv best i langdistanseløp, men ble aldri en toppløper. Hans bestetid er 2.36,08 på maraton. Tiden er blant de 400 beste tider i Norge gjennom alle tider.Norges Friidrettsforbund, friidrett.no (statistikk): Alle tiders statistikk menn maraton  , besøkt 3. januar 2011 I tiden som utøver i SK Vidar trente han sammen med Grete Andersen, som han senere giftet seg med. De tok begge navnet Waitz. I samarbeid med Johan Kaggestad ble også Jack Waitz trener for Grete Waitz.

Under VM i friidrett 2013 i Moskva var Waitz ekspertkommentator for NRK. I samarbeid med radiojournalist og skribent Marit Karlsen forfattet han boken Maraton (Cappelen Damm, 2014).

Waitz er bosatt på Ljan i Oslo og i Gainesville i Florida.

 Referanser 

Kategori:Norske friidrettstrenere
Kategori:Norske langdistanseløpere
Kategori:Ekspertkommentatorer (sport)
Kategori:Personer fra Oslo